Publication: Magyar Közlöny
Issue: MK-1998-5 (Year: 1998, Number: 5)
Era: 1990-2004
Section: 
Paragraph Index: 3

2. § A megállapodás magyar nyelvű szövege a következő: „Egyezmény a Magyar Köztársaság Kormánya és a Szlovák Köztársaság Kormánya között a nemzetközi kombinált áruszállítás tárgyában A Magyar Köztársaság Kormánya és a Szlovák Köztársaság Kormánya (a továbbiakban: Szerződő Felek) annak tudatában, hogy az árucseréhez elengedhetetlen a teljesítőképes nemzetközi áruszállítás, felismerve, hogy a környezetvédelmi okokból és a közúti forgalom korlátozott kapacitása miatt vasúton és vízi úton korszerű szállítási rendszert kell kialakítani, a közúti áruforgalom gazdasági, lakosságvédelmi és ökológiai szempontból is elfogadható alternatíváinak megteremtése érdekében, abban a meggyőződésben, hogy a kombinált áruszállítás rendszere nagy lehetőség a nemzetközi áruforgalom gondjainak megoldásában, hivatkozva a kombinált áruszállításra vonatkozó nemzetközi egyezményekre, az alábbiakban állapodtak meg:

Source: https://magyarkozlony.hu/hivatalos-lapok/f44279fd4081a50209b8e226d5c3c74f1e2b10f9/dokumentumok/917b7f0d16bf71ed9a43126806041d88593e39c6/letoltes